સાવરકુંડલા ખોડલધામ સમિતિ અને ખોડલધામ સમાધાન પંચના સહિયારા પ્રયાસથી સાવરકુંડલા ભોજલરામ વાડી વજલપરામાં સાવરકુંડલા તાલુકાના પાટીદાર સમાજના તેજસ્‍વી વિદ્યાર્થીનો સન્‍માન સમારોહ યોજવામાં આવ્‍યો. જેમાં સાવરકુંડલા શહેર તેમજ ગ્રામ્‍ય વિસ્‍તારમાંથી મોટી સંખ્‍યામાં પાટીદાર સમાજના લોકો ઉપસ્‍થિત રહયા અને સાથે સાથે સમગ્ર તાલુકાના રાજકીય અને સામાજિક આગેવાનો પણ ઉપસ્‍થિત રહયા. જેમાં સાવરકુંડલાના ધારાસભ્‍ય પ્રતાપભાઈ દુધાત, માજી કૃષિમંત્રી વી.વી. વઘાસીયા, અમરેલી જિલ્‍લા પંચાયતના ઉપપ્રમુખ હાર્દિકભાઈ કાનાણી, તાલુકા પંચાયત પ્રમુખ રાઘવભાઈ સાવલીયા, માજી ધારાસભ્‍ય કાળુભાઈ વિરાણી, દીપકભાઈ માલાણી, મનુભાઈ દાવર, પ્રતીક નાકરાણી, સાવરકુંડલા ખોડલધામ સમિતિના પ્રમુખ ધીરૂભાઈ વઘાસીયા, ખોડલધામ સમાધાન પંચના પ્રમુખ દેવચંદભાઈ કાપોપરા, ખોડલધામ સમાધાનપંચના ઉપપ્રમુખ કરશનભાઈ ડોબરીયા ઉપસ્‍થિત રહયા અને પાટીદાર સમાજના તેજસ્‍વી વિદ્યાર્થીઓને ઈનામ આપી પ્રોત્‍સાહિત કરવામાંઆવ્‍યા.